
ВЪВЕДЕНИЕ
Изграждането на училищна програма за мотивация и преодоляване на 
проблемно поведение  на  учениците e подчинено  на  основните  приоритети  на  Министерството  на образованието в посока формиране на образователен процес за: 
 включващо обучение и социализация на ученици с проблемноповедение; 
 засилване мотивацията за промяна в поведението на ученика и неговата ангажираност в процеса на преодоляване на конкретна трудност или проблемно поведение;
 недопускане на дискриминация при провеждане на училищното образование;
 разгръщане потенциала на всяко дете и  ученик за личностно развитие, зачитане 
индивидуалните  потребности  и  възможности,  умения  и  интереси  за  успешна 
реализация; 
 по-високо качество и по-добър достъп до образование; 
 разширяване  на  обхвата  на  институциите  в  училищното  образование  за 
осъществяване на включващо обучение и надграждане на досегашния положителен опит в тази област. 
Програмата  на  СУ „Св. св. Кирил и Методий“ цели  осигуряване
на  дейности по  превенция  на  тормоза  и насилието, както и дейности 
за мотивация и преодоляване на проблемно поведение, които са 
израз на обща воля и координирани усилия на всички участници в образователния процес.


НОРМАТИВНА ОСНОВА НА УЧИЛИЩНАТА ПРОГРАМА 
- Закон за предучилищното и училищно образование; 
- Наредба за приобщаващото образование; 
- Правилник за дейността на СУ „Св. св. Кирил и Методий“;
- Механизъм за противодействие на училищния тормоз между деца и ученици 
в училище;
- Алгоритъм за прилагане на Механизма за противодействие на тормоза и насилието в институциите в системата на предучилищното и училищното образование.


АНАЛИЗ НА УЧИЛИЩНАТА СРЕДА
В съвременното българско училище се обучават ученици с различни индивидуални 
образователни потребности и различно поведение,традиции и културни норми. Работата с тях предполага известни трудности, но училищната политика и работата на педагогическите специалисти  в  СУ „Св. св. Кирил и Методий“   предлага  подходяща  подкрепа, осигуряваща психологическа, физическа и социална среда за развитие на учениците.
В СУ „Св. св. Кирил и Методий“  гр. Средец се предприемат политики в областта на: 
 умението за общуване с ученици с девиантно поведени; 
 качествена грижа за учениците с проблемно поведение;
  достъп на родители/настойници до образователния процес;
образование, независимо от различните  интелектуални възможности на учениците.

ВОДЕЩИ ПРИНЦИПИ ПРИ РЕАЛИЗАЦИЯТА НА ПРОГРАМАТА
1. Противодействие на тормоза в училище и прилагане на цялостен  подход, свързан с последователни  и  координирани  усилия  за  преодоляване  на  проблемното поведение на учениците.
2. Гарантиране правото на всеки ученик до качествено образование
и по-сигурна училищна среда.
3. Гарантиране достъпа  на  всеки  ученик  до  подкрепа  за  личностно  развитие  в 
зависимост  от  неговите  индивидуални  потребности  при  възникване  на 
затруднения.
4. Прилагане  на  диференцирани  педагогически  подходи,  ориентирани  към 
интересите  и  стимулиращи вътрешната  мотивация на  ученика,  съобразени  с 
възрастовите и поведенчески му прояви.
5. Приемане и зачитане на уникалността на всеки ученик, така че ученикът да развие максимално своя потенциал.
6. Недопускане на дискриминация при провеждане на училищното образование.
7. Осигуряване  на  подходяща  физическа,  психологическа  и  социална  среда за 
сътрудничество на образователните институции и партньорство с родителите 
в областта на приобщаващото образование.


ОСНОВНИ ЦЕЛИ НА ПРОГРАМАТА
1. Осигуряване на подкрепа за мотивация, равен достъп до качествено образование и за развитие потенциала на всеки проблемен ученик с цел неговата
реализация в обществото.
2. Изграждане на позитивен психологически климат за преодоляване на проблемното поведение на учениците и свързната с тях превенция на тормоза и насилието в училище.
3. Утвърждаване  на подкрепящо  образование  като  неотменна  част  от общата 
училищна политика в процеса на модернизация на българската образователна 
система. 

ЗАДАЧИ
1. Организиране  на  дейности  за въздействие  върху  вътрешната  мотивация  и 
поведенческите прояви на учениците.
2. Осъществяване на дейности свързани с повишаване на социалните  умения за 
общуване, изграждане на положителна самооценка за включване в занимания по 
интереси и факултативни часове.
3. Специализирана  работа  с  родителите  за  по-голяма  заинтересованост  към 
личностните и поведенчески прояви на децата им.

ДЕЙНОСТИ ЗА ПОСТИГАНЕ НА ЦЕЛИТЕ 
1. Обсъждане между ученика и класния ръководител с цел изясняване на възникнал 
проблем  и  получаване  на  подкрепа  за  разрешаването  му.  След  проведен,  но 
безрезултатен разговор между тях, проблемът се документира в дневника на класа 
и в ученическата книжка,  и се информира родителят/представителят на ученика.
2. Използване  на посредник при решаване на конфликт в училище.
Дейността се осъществява от подготвен за разрешаване на конфликтни ситуации педагогически специалист–педагогически съветник,  невъвлечен  в  конкретния  конфликт  между страните.
3. По препоръка на класния ръководител или на учителя, ученикът се пренасочва за 
консултиране с  педагогичиски съветник или психолог като за това се информира родителят.В зависимост от ситуацията, консултацията може да се проведе и в електронна среда.
4. Създаване  на  условия  за  включване  на  ученика  в  група  за  повишаване  на 
социалните умения и за решаване на конфликти поненасилствен начин.
Дейносттасе осъществява по желание на ученика, по препоръка на класен ръководител, на учител или на педагогически съветник/психолог в съответствие с възможностите и наличните ресурси на училището или чрез привличане на външни ресурси.
5. Създаване на условия за включване на ученика в занимания, съобразени с неговите интереси и потребности. Дейността се осъществява по желание на ученика, по препоръка на класен ръководител, на учител или на педагогически съветник/психолог в съответствие с възможностите  и  наличните  ресурси  на  училището или  чрез  привличане  на външни ресурси.
6. Индивидуална  подкрепа  за  ученика  от  личност,  която  той  уважава 
(наставничество).  Дейността  се  осъществява  от  личност  (педагогически 
специалист,училищен психолог/ педагогически съветник, обществена личност) по избор на ученика, която той приема и уважава.
7. Включване в доброволчески дейности и събития, организирани от училището. Дейността се осъществява като ученикът избира дейност съвместно с 
класния ръководител и училищния психолог/ педагогически съветник,за което се уведомява родителят.
8. Консултиране на ученика с педагогическия съветник/ училищния психолог/.
9. Дейности, определени в Правилника за дейността на СУ „Св. св. Кирил и Методий“.
За  всички  предприети  дейности  с  учениците  за  преодоляване  на проблемното 
поведение  и  за  справяне  със  затрудненията  им  с  приобщаването  в  образователната  и училищна среда и с поведенческите им прояви, се изисква информираното съгласие на родителя ( представителя на ученика).

ОЧАКВАНИ РЕЗУЛТАТИ
· Създавана позитивна образователна среда;
· Намаляне на проявите на агресия сред учениците;
· Разгърнат образователен и творчески потенциал на всеки един ученик в училището.

